**Η Συνεταιριστική Τράπεζα Ηπείρου προσφέρει 300.000 ιατρικά γάντια στο Πανεπιστημιακό Γενικό Νοσοκομείο Ιωαννίνων**

**Ιωάννινα, 11 Μαΐου 2020 –** Η **Συνεταιριστική Τράπεζα Ηπείρου**, με αίσθημα ευθύνης προς την τοπική κοινωνία, συνεχίζει την έμπρακτη στήριξή της στα νοσοκομεία της Ηπείρου προσφέροντας **300.000** **ιατρικά γάντια στο Πανεπιστημιακό Γενικό Νοσοκομείο Ιωαννίνων**, το οποίο αποτελεί και ένα από τα νοσοκομεία αναφοράς της χώρα μας που υποδέχονται τα ύποπτα κρούσματα κορωνοϊού και αντιμετωπίζουν τα επιβεβαιωμένα περιστατικά.

Ο κος **Βασίλειος Τσίκαρης**, **Διοικητής** του **Πανεπιστημιακού Γενικού Νοσοκομείου Ιωαννίνων**, και η κα **Κωνσταντίνα Κωτσόγλου**, **Προϊστάμενη Υποδιεύθυνσης Οικονομικών Υπηρεσιών** του **Πανεπιστημιακού Γενικού Νοσοκομείου Ιωαννίνων** σε συνάντηση που είχαν με τον **κο Ιωάννη Βουγιούκα**, **Διευθύνοντα Σύμβουλο της Συνεταιριστικής Τράπεζας Ηπείρου**, ευχαρίστησαν τη Διοίκηση της Τράπεζας για την πολύτιμη χορηγία υγειονομικού υλικού και την πρόθεσή της να συμβάλλει στην κάλυψη των αυξημένων αναγκών του νοσοκομείου σε αυτή την πολύ κρίσιμη συγκυρία.

Ο κος **Ιωάννης Βουγιούκας** ανέφερε σχετικά: *«Ως Ηπειρώτες οφείλουμε να βρισκόμαστε δίπλα στο ιατρικό και νοσηλευτικό προσωπικό του τόπου μας και να τους στηρίζουμε στον καθημερινό αγώνα που δίνουν για την προστασία όλων μας. Με τις δωρεές υγειονομικού υλικού και ιατρικού εξοπλισμού που έχουμε πραγματοποιήσει στα Νοσοκομεία της Ηπείρου συμβάλουμε και εμείς με τον τρόπο μας στη διαφύλαξη της υγείας όλων μας.»*

Η ανωτέρω πρωτοβουλία έρχεται ως συνέχεια της προσφοράς υγειονομικού υλικού και ιατρικού εξοπλισμού που πραγματοποιήθηκε τον προηγούμενο μήνα σε όλα τα νοσοκομεία της Ηπείρου και αποτυπώνει το υψηλό αίσθημα ευθύνης και καθήκοντος που διακρίνει τη Διοίκηση και τα στελέχη της Τράπεζας Ηπείρου.

-Τέλος-

**Σχετικά με την Τράπεζα Ηπείρου:**

Η ΣΥΝΕΤΑΙΡΙΣΤΙΚΗ ΤΡΑΠΕΖΑ ΗΠΕΙΡΟΥ ιδρύθηκε το 1978 υιοθετώντας το όραμα του ιδρυτή της Ιωάννη Δούμα να στηρίξει και να ενισχύσει την τοπική οικονομία και κοινωνία της ευρύτερης Περιφέρειας Ηπείρου. Σήμερα, συμπληρώνοντας πάνω από 40 χρόνια λειτουργίας η ΣΥΝΕΤΑΙΡΙΣΤΙΚΗ ΤΡΑΠΕΖΑ ΗΠΕΙΡΟΥ είναι η Τράπεζα των 17.000 Ηπειρωτών αλλά και των θεσμικών επενδυτών. Με την συμμετοχή του ΤΕΑ-ΕΑΠΑΕ ως Στρατηγικού Επενδυτή στο μετοχικό κεφάλαιο της Τραπέζης, η Τράπεζα βρίσκεται σε πλεονεκτικότερη θέση για να προχωρήσει την υλοποίηση του επιχειρηματικού της σχεδίου και του οράματός της για μια Ισχυρή Ελληνική Συνεταιριστική Τράπεζα. Το νέο συνεταιριστικό -επιχειρηματικό μοντέλο- πρότυπο που σχεδιάζει η Τράπεζα θα προσδώσει πολλαπλά οφέλη τόσο στην τοπική οικονομία και κοινωνία , όσο και στους εργαζομένους και τους μετόχους .

***Για περισσότερες πληροφορίες, παρακαλώ επικοινωνήστε με:***

***την Touchpoint Strategies:*** *Νιόβη Γαραντζιώτη, τηλ: 210 6660856, niovi.garantzioti@touchpointstrategies.gr*

***την Τράπεζα Ηπείρου:*** *Ιωάννα Ζηκοπούλου, τηλ: 26510 59095, izikopoulou@epirusbank.gr*